Ons het saam met ons hond, wat vir die somermaande haaraf gemaak is, gaan stap in die woud hier naby ons huis.
Die bogenoemde kalant is omtrent so 1 cm groot, maar baie braaf vir sy grootte. Hy het so een keer na die kamera se kant toe gespring, aan sy sydraad gehang en weer op die toutjie geklim. Hy was glad nie ingenome dat ek so naby aan hom gekom het met die kamera nie.
Hier is 'n ander soort mier, waarvan party tot 3 cm lank is. Hulle het so 'n metallic groen skynsel.